CELEX: 32018D0666
Language: el
Date: 2018-04-27 00:00:00
Title: Απόφαση (ΕΕ) 2018/666 της Επιτροπής, της 27ης Απριλίου 2018, για την τροποποίηση της απόφασης 2014/312/ΕΕ όσον αφορά την περίοδο ισχύος των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων [κοινοποιηθείσα υπό τον αριθμό C(2018) 2479] (Κείμενο που παρουσιάζει ενδιαφέρον για τον ΕΟΧ )

2.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 111/2
            
         ΑΠΌΦΑΣΗ (ΕΕ) 2018/666 ΤΗΣ ΕΠΙΤΡΟΠΉΣ
   της 27ης Απριλίου 2018
   για την τροποποίηση της απόφασης 2014/312/ΕΕ όσον αφορά την περίοδο ισχύος των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων
   
      
         [κοινοποιηθείσα υπό τον αριθμό C(2018) 2479]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (1), και ιδίως το άρθρο 8 παράγραφος 2,
   Αφού ζήτησε τη γνώμη του Συμβουλίου Οικολογικής Σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Η ισχύς των σημερινών οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων, καθώς και των σχετικών απαιτήσεων εκτίμησης και εξακρίβωσης, που καθορίζονται με την απόφαση 2014/312/ΕΕ της Επιτροπής (2) λήγει στις 28 Μαΐου 2018.
            
         
               (2)
            
            
               Έγινε αξιολόγηση με την οποία επιβεβαιώθηκε η ορθότητα και η καταλληλότητα των σημερινών οικολογικών κριτηρίων και των σχετικών απαιτήσεων εκτίμησης και εξακρίβωσης που καθορίζονται με την απόφαση 2014/312/ΕΕ. Ως εκ τούτου, είναι σκόπιμο να παραταθεί η περίοδος ισχύος των εν λόγω κριτηρίων και των σχετικών απαιτήσεων εκτίμησης και εξακρίβωσης.
            
         
               (3)
            
            
               Επομένως, η απόφαση 2014/312/ΕΕ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε βάσει του άρθρου 16 του κανονισμού (ΕΚ) αριθ. 66/2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 4 της απόφασης 2014/312/ΕΕ αντικαθίσταται από το ακόλουθο κείμενο:
   
      «Άρθρο 4
      Τα οικολογικά κριτήρια για την κατηγορία προϊόντων “χρώματα και βερνίκια εσωτερικών και εξωτερικών χώρων” και οι σχετικές απαιτήσεις εκτίμησης και εξακρίβωσης ισχύουν έως τις 31 Δεκεμβρίου 2022.».
   
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 27 Απριλίου 2018.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 27 της 30.1.2010, σ. 1.
   
      (2)  Απόφαση 2014/312/ΕΕ της Επιτροπής, της 28ης Μαΐου 2014, περί καθορισμού των οικολογικών κριτηρίων απονομής του οικολογικού σήματος της ΕΕ σε χρώματα και βερνίκια εσωτερικών και εξωτερικών χώρων (ΕΕ L 164 της 3.6.2014, σ. 45).